கேள்வி: செபராங் பிறை மாநகராட்சி - வரலாறு பற்றி நீங்கள் என்ன அறிந்துள்ளீர்கள்?
பதில்: 19-ஆம் நூற்றாண்டின் முற்பகுதியில் வெல்லசுலி மாநிலம் (இப்போது செபராங் பிறை) பிரித்தானிய கிழக்கிந்திய நிறுவனம் மூலம் படிப்படியாகக் கையகப்படுத்தப்பட்டது. 1850-களில் பட்டர்வொர்த் நகரம் 'புரோவின்ஸ் வெல்லசுலி' மாநிலத்திற்குள் ஒரு முக்கிய நகரமாக வளர்ச்சியடையத் தொடங்கியது. இன்றைய செபராங் பிறை மாநகரத்தைக் கொண்ட நிலப்பகுதி, முன்னர் காலத்தில் கெடாவின் ஒரு பகுதியாக இருந்தது. 1800-ஆம் ஆண்டில் அந்த நிலப்பகுதி பிரித்தானிய கிழக்கிந்திய கம்பெனியிடம் ஒப்படைக்கப்பட்டது. பிரித்தானியர் அந்த நிலப்பகுதியை வெல்லசுலி மாநிலம் (''Province Wellesley'') என்று பெயரிட்டனர். 1867-ஆம் ஆண்டில் செபராங் பிறை மாநகரம் பிரித்தானியப் பேரரசு காலனியாக மாற்றப்பட்டது.
கேள்வி: செபராங் பிறை மாநகராட்சி - ரிச்சர்டு வெல்லசுலி குறித்து விரிவாக சொல்லுங்கள்.
பதில்: 1797-ஆம் ஆண்டில் இருந்து 1805-ஆம் ஆண்டு வரை ரிச்சர்டு வெல்லசுலி ''(Richard Wellesley)'' என்பவர் சென்னை மாநிலம்; மேற்கு வங்காளம் தலைமை ஆளுநகராகவும் பணியாற்றியவர். அவரின் நினைவாக, செபராங் பிறைக்கு புரோவின்ஸ் வெல்லசுலி என்று பெயரிடப்பட்டது. செபராங் பிறையின் பழைய பெயர் புரோவின்ஸ் வெல்லசுலி. செபராங் பிறையின் உள்ளாட்சி நிர்வாகம் 19-ஆம் நூற்றாண்டின் இறுதியில் தொடங்கியது. 1896-இல், பினாங்கு உள்ளூராட்சி அதிகாரிகளின் நேர்த்தியான நிர்வாகத்தை உறுதி செய்வதற்காக முதல் உள்ளாட்சி நிர்வாகம் அறிமுகப்படுத்தப்பட்டது. 1913-இல் மற்றொரு சட்டம் இயற்றப்பட்டது. பினாங்கு வெல்லசுலி மாநிலத்திற்குள் மூன்று கிராமப்புற வாரியங்களுடன் ஒரு நகர வாரியத்தையும் இணைப்பதற்கு அந்தச் சட்டம் வகை செயதது.
கேள்வி: செபராங் பிறை மாநகராட்சி - 1953-ஆம் ஆண்டின் உள்ளூராட்சிகள் பற்றி நீங்கள் என்ன அறிந்துள்ளீர்கள்?
பதில்: * பட்டர்வொர்த் நகராட்சி மன்றம் * புக்கிட் மெர்தாஜாம் நகராட்சி மன்றம் * வெல்லசுலி மாநில வடக்கு ஊரக மாவட்ட வாரியம் * வெல்லசுலி மாநில மத்திய கிராமப்புற மாவட்ட வாரியம் * வெல்லசுலி மாநில தெற்கு கிராமப்புற மாவட்ட வாரியம் உள்ளாட்சி சட்டம் 1976 (மலேசியா) இயற்றப்பட்டதைத் தொடர்ந்து, உள்ளூர் வாரியம் செபராங் பிறை நகராட்சி எனும் பெயரைப் பெற்றது. அந்தக் கட்டத்தில் செபராங் பிறை நகராட்சியின் அதிகார வரம்பு 738 சதுர கிமீ பரப்பளவைக் கொண்டிருந்தது. அத்துடன் நில அளவைப் பொறுத்தவரை மலேசியாவின் மிகப்பெரிய நகராட்சி மன்றமாகவும் விளங்கியது.